על חטא 
והוא מכה על חטא; והוא מכה על תוהו; והוא מרעיד מיתר פקע איבו בכדי; והוא דמום כהד; ומרצד כמוהו; הוא מצטמר למנגינת לכה דודי; והוא בוער כלב; והוא כבה כעין; והוא דולק בלהב נר נשמת אדם; והוא חומר כגו; והוא כבד כיין; הוא מתנודד למנגינת בשר ודם; את יחידה כצל; את בוגדה כנחל; את תצעני לכל, לכל עובר ושב; את מתוקה כליל; את חמוקה כשחל; את מפכה כנחל בשרב; את יחידה כצל; את בוגדה כנחל; את תלהטי לכל, לכל עובר ושב; את אפלה כליל; את אוכלה כשחל; את שוקקה כנחל בצרב; והוא מוכה כלב; והוא נרתע כעין; עקוד הוא כחיה ברצע יתרים; והוא שותת כגו; והוא זועק כיין; הוא משתרבט בלהבות בין הבתרים; והוא קשה כלב; והוא נוקב כעין; הוא מבקש כפר החטא אשר חטאת; והוא רחום כגו; והוא נגר כיין; הוא מתנגן בבהט-אבן את-נשמת; את רוחפה כצל; את לוקקה כנחל; את תלכחי בכל, בכל אשר יאהב; את ערמה כליל; את יחומה כשחל; את צוחקה כנחל האכזב; את יחידה כצל; את מפכה כנחל; את לוהטה לכל, לכל אשר יאהב; את אללה כליל; את שכולה כשחל; את נמוגה כנחל בשרב; 